Concert Educativ de Anul Nou
2026-01-26 18:30 - 19:00 (Europe/Bucharest) | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Filarmonica „George Enescu” Botoșani invită copiii și părinții la un eveniment special, dedicat bucuriei muzicii și descoperirii universului sonor al marilor compozitori, într-un format accesibil și captivant.
Luni, 26 ianuarie 2026, de la ora 18:30, la Sala Teatrului „Mihai Eminescu” din Botoșani, publicul este așteptat la Concertul educativ de Anul Nou pentru copii, un spectacol care îmbină muzica clasică, poveștile și magia scenei.
Programul propune o incursiune muzicală de la Bach la Grigoraș Dinicu, într-o prezentare adaptată celor mici, menită să le stimuleze curiozitatea, imaginația și dragostea pentru muzica simfonică. Concertul are o durată de aproximativ 50 de minute, fiind conceput special pentru a menține atenția și interesul copiilor.
Evenimentul este dirijat de Bogdan Vodă.

Concert simfonic
2026-02-06 18:30 - 19:30 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Filarmonica „George Enescu” din Botoșani invită publicul meloman la un concert simfonic de excepție, susținut de unul dintre cei mai apreciați dirijori români ai scenei internaționale, Cristian Mandeal.
Evenimentul va avea loc joi, 6 februarie 2026, de la ora 18:30, la Sala Teatrului Mihai Eminescu, și propune un program rafinat, construit în jurul unor capodopere ale repertoriului simfonic.
Seara muzicală debutează cu celebra Pavane pour une infante défunte de Maurice Ravel, o lucrare de o sensibilitate aparte, urmată de Concertul pentru clarinet și orchestră de Aaron Copland, avându-l ca solist pe clarinetistul Petru Pane. Programul se încheie cu impunătoarea Simfonia a III-a în la minor, op. 56 „Scoțiana” de Felix Mendelssohn, una dintre cele mai îndrăgite lucrări ale romantismului muzical.
Concertul oferă publicului ocazia de a se bucura de un dialog artistic de înalt nivel între dirijor, solist și orchestră, într-o seară ce promite emoție, echilibru stilistic și profunzime muzicală.
Filarmonica „George Enescu” continuă astfel stagiunea cu un eveniment dedicat excelenței interpretative și marilor nume ale muzicii clasice universale, adresându-se atât publicului fidel, cât și celor care descoperă pentru prima dată frumusețea concertului simfonic.

Lacrimi de Luceafãr
2026-02-09 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
LA CEREREA PUBLICULUI, o altã reprezentație „Lacrimi de Luceafãr”!
Luni, 9 februarie 2026, ora 18.30.
Scenariu şi regie – Raileanu Silvia
Dirijor cor – Laurențiu Palade
Concept Muzical – Andreas Rădoi Mihăiță
Orchestra FILARMONICA BOTOSANI în colaborare cu Teatrul „Mihai Eminescu” Botoșani – Manager, Alexandru Vasilache
Solo vioarã – Raul Chiş
Dirijor: Bogdan Vodã
General Manager – Mirel Manea
Impresar Artistic – Liviu Sorinel
Biletele pot fi achiziționate de la casieria Filarmonicii (în incinta teatrului „Mihai Eminescu”, intrare zona stație taxi), zilnic între ora 09-16.00 cât şi în ziua spectacolului la intrarea în salã, în funcție de nr. locurilor disponibile.
📞 Info&rezervãri – 0371333350
Preț bilet:
40 lei preț întreg
20 lei pensionari
10 lei studenți/elevi

Descoperiri Muzicale
2026-02-13 18:30 - 19:30 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Pe 13 februarie 2026, de la ora 18:30, Sala Teatrului „Mihai Eminescu” devine spațiul în care muzica prinde viață sub bagheta maestrului Gian Luigi Zampieri.
Un program rafinat, care aduce în prim-plan capodopere semnate:
✨ Philipp Emanuel Bach
✨ Gluck
✨ Leopold Kozeluch
✨ Franz Anton Rosler
✨ Antonio Vivaldi
O seară dedicată eleganței sonore, echilibrului clasic și energiei baroce — un concert care invită publicul să redescopere frumusețea muzicii orchestrale.

Cocnert Cvartetul Ad Libitum
2026-02-15 16:00 - 17:00 | Sala Cinema Unirea, Pietonalul Unirii, Botosani, Romania
Celebrul cvartet „Ad Libitum” vã invitã la concert!
Duminicã, 15 februarie de la ora 16.00 în sala cinema Unirea.
Biletele se vor vinde înainte de intrarea în salã începând cu ora 15.00.
Preț bilet
40 lei preț întreg
20 lei pensionari
10 lei studenți/elevi/preşcolari

Concert „Pasiòn Latina”
2026-02-20 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Filarmonica propune publicului un concert dedicat muzicii latino-americane, reunind lucrări reprezentative din Mexic, Argentina, Uruguay, Paraguay, Brazilia, Cuba, Guatemala, Republica Dominicană și Columbia.
Sub bagheta dirijorului Ramiro Arista, orchestra va interpreta un program plin de ritm și culoare, ce aduce în prim-plan creații semnate de José Pablo Moncayo, Astor Piazzolla, Agustín Lara, Gerardo Matos Rodríguez, Daniel Alomía Robles și alți compozitori emblematici ai spațiului latino-american.
Concertul propune o incursiune stilistică diversă – de la sonorități inspirate din folclorul tradițional până la tango-ul argentinian și lucrări devenite repere ale repertoriului orchestral contemporan. Prin energia și expresivitatea acestui program, publicul este invitat să descopere bogăția și vitalitatea culturii muzicale latino.
📅 20 februarie 2026
🕡 Ora 18:30
📍 Sala Teatrului „Mihai Eminescu”, Botoșani

Brio Sonores - Una canzone per te
2026-02-23 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Pe 23 februarie 2026, de la ora 18:30, la Sala Teatrului „Mihai Eminescu” din Botoșani, vă invităm la un concert special alături de Brio Sonores, sub bagheta dirijorului Alexandru Ilie, împreună cu Orchestra Filarmonicii „George Enescu” Botoșani.
Un program ce aduce în prim-plan farmecul canzonei italiene și energia interpretării live, într-o atmosferă elegantă, intensă și profund emoționantă.
O seară în care muzica devine declarație.
Vă așteptăm!

Volver - Analia Selis
2026-02-25 18:30 - 20:00 | Sala Cinema Unirea, Pietonalul Unirii, Botosani, Romania
Filarmonica „George Enescu” Botoșani invită publicul la un concert extraordinar ce poartă amprenta pasiunii și eleganței muzicii latino-americane: „Volver” – Analia Selis.
Marți, 25 februarie 2026, de la ora 18:30, la Sala Cinematografului „Unirea”, îndrăgita artistă Analia Selis vine în fața publicului botoșănean cu un program vibrant, inspirat din universul tangoului argentinian și al muzicii sud-americane. Alături de invitații speciali Mariano Castro și Julio Santillán, concertul promite o incursiune emoționantă în sonorități autentice, pline de intensitate și rafinament.
„Volver” este mai mult decât un concert – este o întoarcere la rădăcini, la dor, la nostalgie și la forța expresivă a muzicii care traversează granițe și generații.
Prețul biletelor:
40 lei – adulți
20 lei – pensionari
10 lei – elevi/studenți
Biletele pot fi achiziționate de la sediul Filarmonicii „George Enescu” Botoșani.
Vă așteptăm să trăiți o seară de excepție, în care emoția muzicii va spune povestea întoarcerii – Volver.

Concert eveniment - MOZART
2026-02-27 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Pe 27 februarie 2026, Filarmonica „George Enescu” Botoșani vă invită la un concert-eveniment dedicat împlinirii a 270 de ani de la nașterea lui Wolfgang Amadeus Mozart, una dintre cele mai luminoase și influente personalități ale istoriei muzicii.
Evenimentul va avea loc la Sala Teatrului „Mihai Eminescu” din Botoșani, începând cu ora 18:30, și propune un program de referință din creația mozartiană, reunind eleganța clasicismului vienez, dramatismul subtil și rafinamentul melodic inconfundabil al compozitorului.
Sub bagheta dirijorului Bogdan Chiroșcă, orchestra Filarmonicii va interpreta:
Uvertura operei „Nunta lui Figaro”
Concertul nr. 3 în Sol Major
Simfonia nr. 40 în sol minor
Invitata serii este violonista Svyatlovskaya Valentina, artistă a prestigioasei Royal Concertgebouw Orchestra, a cărei prezență aduce un plus de excelență și rafinament acestui program aniversar.
Concertul propune o incursiune în universul mozartian – de la exuberanța teatrală a uverturii la echilibrul și virtuozitatea concertului, culminând cu forța dramatică a uneia dintre cele mai cunoscute simfonii din repertoriul clasic.
Vă așteptăm să celebrăm împreună geniul lui Mozart, într-o seară dedicată frumuseții, clarității și emoției pure a muzicii clasice.

Concert Simfonic
2026-03-05 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Filarmonica „George Enescu” Botoșani vă invită joi, 5 martie 2026, de la ora 18:30, la Sala Teatrului „Mihai Eminescu” din Botoșani, la un concert simfonic de excepție.
Pe scenă urcă dirijorul Ciprian Marinescu, alături de violonistul Liviu Prunaru în calitate de solist — doi muzicieni de prim rang ai scenei concertistice românești și internaționale.
Programul serii cuprinde două capodopere ale repertoriului romantic:
🎵 Johannes Brahms — Concertul pentru vioară și orchestră în Re Major, op. 77
Una dintre cele mai impozante lucrări din literatura violonistică, un dialog profund între solist și orchestră, plin de lirism și forță dramatică.
🎵 Antonin Dvořák — Simfonia a 8-a în Sol major, op. 88
O simfonie luminoasă, plină de culoare și vitalitate, în care compozitorul ceh celebrează frumusețea naturii și bucuria vieții.

Rhapsody in Blue – George Gershwin
2026-03-13 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Filarmonica „George Enescu” Botoșani vă invită vineri, 13 martie 2026, de la ora 18:30, în Sala Teatrului „Mihai Eminescu” din Botoșani, la un concert simfonic special dedicat uneia dintre cele mai cunoscute lucrări ale muzicii americane – „Rhapsody in Blue” de George Gershwin.
Concertul va fi dirijat de Bogdan Vodă, iar soliștii serii sunt Remus Azoitei (vioară) și Mihai Ungureanu (pian).
Programul serii include lucrări reprezentative din repertoriul simfonic și concertant:
Pablo de Sarasate – Fantezia „Carmen” pe teme de Georges Bizet, Op. 20
Jules Massenet – Méditation din opera Thaïs
George Gershwin – Rhapsody in Blue
Antonín Dvořák – Simfonia nr. 9 în mi minor, Op. 95, „Din lumea nouă”
Publicul este invitat la o seară muzicală spectaculoasă, în care ritmurile jazzului american se împletesc cu rafinamentul muzicii clasice europene.

Introducere in lumea viorii
2026-03-15 18:30 - 20:00 | Sala Cinema Unirea, Pietonalul Unirii, Botosani, Romania

Concert Simfonic dedicat Zilei Unirii Basarabiei cu România
2026-03-20 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Filarmonica „George Enescu” Botoșani vă invită la un eveniment de excepție, într-o seară în care muzica devine punte între istorie, cultură și emoție.
📅 20 martie 2026, ora 18:30
📍 Sala Teatrului „Mihai Eminescu”, Botoșani
Pe scenă vor evolua orchestrele Filarmonicii „George Enescu” Botoșani și Filarmonicii Naționale „Serghei Lunchevici” Chișinău, sub bagheta dirijorului Mihail Agafița, alături de solistul Leonid Lupașcu.
Programul serii aduce în prim-plan lucrări de referință din repertoriul simfonic:
S. Rahmaninov – Concertul pentru pian și orchestră nr. 2 în do minor, op. 18
T. Rogalski – Trei dansuri românești
G. Enescu – Rapsodia nr. 2, op. 11
S. Pautza – Jocuri românești II
Un concert ce celebrează identitatea și unitatea prin forța muzicii, într-un cadru artistic de înaltă ținută.
Vă așteptăm să trăiți o experiență muzicală memorabilă!

Cezar Ouatu - The Voice of Love
2026-03-27 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Filarmonica „George Enescu” Botoșani invită publicul vineri, 27 martie 2026, de la ora 18:30, în Sala Teatrului „Mihai Eminescu”, la un eveniment muzical special: concertul extraordinar susținut de Cezar Ouatu, inclus în turneul național aniversar dedicat celor 20 de ani de carieră artistică.
Sub titlul „The Voice of Love”, artistul propune o seară de eleganță sonoră, emoție și rafinament, într-un repertoriu care pune în valoare timbrul său inconfundabil și expresivitatea scenică ce l-au consacrat în fața publicului din țară și din străinătate.
Concertul face parte dintr-un amplu turneu aniversar, un proiect care marchează două decenii de muzică, performanță și întâlniri memorabile cu publicul. La Botoșani, această seară promite să devină una dintre acele experiențe artistice în care vocea, orchestra și emoția se întâlnesc într-un spectacol de neuitat.
Vă așteptăm să celebrăm împreună muzica și frumusețea unei cariere artistice remarcabile, într-o seară specială alături de Cezar Ouatu.

Simfonie aniversară: Duelul Dirijorilor
2026-03-29 11:00 - 12:00 | Uvertura Mall, Calea Nationala 91, Botosani, Romania
Filarmonica „George Enescu” Botoșani invită publicul sâmbătă, 29 martie, de la ora 11:00, la Uvertura Mall, pentru un eveniment special inclus în seria „Simfonie aniversară”: „Duelul Dirijorilor”, un proiect original ce aduce în fața publicului două personalități artistice remarcabile.
Pe scenă se vor întâlni, într-un concept muzical inedit, Gian Luigi Zampieri (Italia) și Bogdan Vodă (România), doi maeștri ai baghetei care vor transforma concertul într-un veritabil dialog artistic, plin de expresivitate, rafinament și surprize sonore.
Invitată în calitate de solistă este Ana Maria Dumitrache-Nai, a cărei prezență promite momente de mare sensibilitate și virtuozitate.
Prin acest proiect original, Filarmonica propune publicului o experiență muzicală aparte, în care eleganța gestului dirijoral, contrastul stilistic și emoția interpretării se împletesc într-o formulă spectaculoasă, accesibilă tuturor iubitorilor de muzică.
Vă așteptăm să celebrați împreună cu noi muzica, într-un eveniment aniversar special, gândit pentru a aduce arta mai aproape de public.

Concert Simfonic
2026-04-03 18:30 - 19:30 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Vineri, 3 aprilie 2026, de la ora 18:30, publicul meloman este invitat în Sala Teatrului „Mihai Eminescu” din Botoșani la un concert simfonic de excepție dedicat creației lui Ludwig van Beethoven, una dintre figurile emblematice ale muzicii universale.
Sub bagheta dirijorului Bogdan Vodă, orchestra Filarmonicii va aduce în prim-plan un program de mare forță artistică, avându-le ca invitate pe solistele Irina Petrescu – pian și Andreea Nistor – vioară.
Seara muzicală propune două dintre cele mai apreciate lucrări concertante beethoveniene – Concertul nr. 4 pentru pian și orchestră în sol major, op. 58 și Concertul pentru vioară și orchestră în re major, op. 61 – alături de monumentalul început simfonic reprezentat de Simfonia I în Do major. Programul este completat de lucrarea contemporană „Codex Brassoviensis” de Dan Dediu, într-un dialog inspirat între clasic și modern.
Un concert ce promite intensitate, rafinament și emoție, oferind publicului ocazia de a redescoperi genialitatea lui Beethoven într-o interpretare de înalt nivel artistic.

Concertmaestro
2026-04-10 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
🎼 Cadoul ideal de Paște pentru cei dragi poate fi o seară alãturi de FILARMONICA BOTOSANI, la concertul Concertmaestro, susținut de violonistul LIVIU PRUNARU.
🎻Programul propus anul acesta este unul de mare dificultate tehnică și profunzime artistică, traversând epoci și stiluri esențiale pentru repertoriul viorii solo. Publicul va putea asculta lucrări semnate de George Enescu, Johann Sebastian Bach, Henryk Wieniawski și Nicolò Paganini.
INTRAREA ESTE GRATUITÃ.

Puya Urban Symphony Live
2026-04-17 18:00 - 22:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
PUYA! URBAN SYMPHONY LIVE
Vineri, 17 Aprilie, 2 concerte inedite de divertisment muzical, de la ora 18.00 şi ora 20.00; de pe scena marilor festivaluri de la Untold şi Neversea, în fața publicului din Botoşani – sala Teatrul „Mihai Eminescu” Botoșani.
Bilete puteți cumpãra online:
– pentru ora 18.00 aici: https://share.google/lh6ZOqn2SKd4vrBD2
– pentru ora 20.00, aici: https://share.google/F7wKf3Qxye4Lgf1ut
Bilete în format fizic puteți achiziționa de Marți, 14 Aprilie, de la sediul FILARMONICA BOTOSANI, în incinta teatrului Eminescu.

Concert Simfonic Extraordinar
2026-04-23 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
Filarmonica „George Enescu” Botoșani invită publicul meloman la un concert simfonic extraordinar, ce va avea loc miercuri, 23 aprilie 2026, de la ora 18:30, în Sala Teatrului „Mihai Eminescu” din Botoșani.
Seara va fi condusă de dirijorul Tiberiu Soare, unul dintre cei mai apreciați muzicieni români ai momentului, recunoscut pentru rafinamentul interpretativ și energia pe care o transmite fiecărei partituri. În ipostază solistică, publicul îl va putea asculta pe violonistul Robert Eduard Ursache, un artist de o sensibilitate aparte și o prezență scenică remarcabilă.
Programul serii
Repertoriul propus aduce în prim-plan lucrări de mare expresivitate și profunzime:

George Enescu – Balada pentru vioară și orchestrăO lucrare emblematică a creației enesciene, ce îmbină lirismul cu intensitatea emoțională specifică stilului compozitorului român.
Ernest Chausson – Poem pentru vioară și orchestrăO pagină muzicală de o delicatețe impresionantă, caracterizată printr-un discurs sonor fluid și profund evocator.
Charles Gounod – Simfonia nr. 1 în Re majorO lucrare plină de eleganță și echilibru clasic, ce evidențiază influențele mozartiene într-un limbaj orchestral luminos și accesibil.

Opera Rocks
2026-04-30 18:30 - 20:00 | Sala Teatrului „Mihai Eminescu” Botoşani, Str. Teatrului 5, Botoșani, Botoșani, 717113, Romania
FILARMONICA BOTOSANI vã invitã
Joi, 30 Aprilie, la Teatrul „Mihai Eminescu” Botoșani
Preț bilet: 10/20/40 lei.
